Trongisvaguras
Trongisvaguras (far. Trongisvágur) – kaimas Fareruose, rytinėje Suvurojaus salos dalyje, Trongisvagsfjoro papėdėje. Ribojasi su Tvioroirio ir Oraviko kaimais. Storos upė teka per Rangabotnuro slėnį ir įteka į nedidelę įlanką, esančią šalia paplūdimio. Netoli Trongisvaguro parko yra tunelis (far. Hvalbiartunnilin) į Hvalbą. Tai pirmasis Farerų salose plento tunelis, pastatytas 1963 m., jo ilgis – 1450 metrų. Į pietus nuo Trongisvaguro yra aukščiausias salos kalnas – Glugarniras, iškilęs 610 m.